ભારતમાં ચૂંટણી એ બારમાસી તહેવાર છે. લોકસભા ઉપરાંત રાજ્યોની વિધાનસભા, નગરપાલિકા, ગ્રામપંચાયત, જિલ્લા પંચાયત... ચૂંટણીઓનો પાર નથી. આટલા વિશાળ દેશના કોઇક રાજ્યમાં ક્યાંક તો ચૂંટણી ચાલુ જ હોય છે. ચૂંટણીપંચ તેમાંથી નવરું જ નથી પડતું અને સૌથી ગંભીર વાત તો એ છે કે ચૂંટણીના બહાને વહીવટીતંત્ર સાવ ઠપ થઇ જાય છે. આચારસંહિતાના નામે (લીધે નહિ) રીતસર ગર્વનન્સ પર અત્યાચાર થાય છે અને સતત ચાલતો રહે છે. પણ આ વાત આપણે માનીએ એટલી સહેલી નથી. મોદીએ સંસદમાં કહ્યું કે 1967 પહેલાં આપણે લોકસભા-વિધાનસભાની ચૂંટણીઓ સાથે જ યોજતા હતા પણ પછી એ બંધ કરી દીધું.